da en da nl ca da da da es da da da da da da da da da da da da da da en da da da da da da da de da da da da da da da da da da da da da nl da en da da es nl da
Vandt million i Lotto og opgraderer køkkenet: ”For 20 år siden havde jeg nok bare brændt dem af!”
Midaldrende mand fra Midtsjælland skal have nyt køkken efter at han – og konen! – har vundet en million på Lottos Millionærgaranti.
Vinderne af de mange millioner kroner, som uge efter uge bliver vundet i Lotto, har ofte meget forskellige måder at bruge pengene på.
Det fik en mand fra Sydsjælland lejlighed til at filosofere lidt over, da han for nyligt vandt en million kroner i Lotto via Millionærgarantien.
”Man har da gået og snakket om, at man ville bruge pengene på dit og dat, hvis man vandt. Havde jeg nu vundet den for 20 år siden, så var den nok bare blevet brændt af, men nu hvor jeg så HAR vundet, så…” fortæller den midaldrende mand i telefonen, lige idet han bliver afbrudt af en kvinde, der råber i baggrunden: ”VI har vundet!”
”Ja, det var min kone… nå, men nu hvor vi så HAR vundet, så er vi både forsigtige og fornuftige. Vi har lige købt hus, så vi skal have nye badeværelses-elementer og køkkenet skal også renoveres. Nu bliver det nok ikke et Ikea-køkken,” fortæller han smågrinende.
Det kan dog være, at parret skal beholde det gamle køleskab, for det bringer tilsyneladende held:
”Vinderkuponen var en fem-ugerskupon, der havde hængt længe på køleskabet, og jeg havde ikke lige fået tjekket den, men så en dag, da jeg stod og børstede tænder, så satte jeg Danske Spil-app’en til at tjekke, og så var der fire ringe, der blev røde. ’Nå, så har jeg vundet 60 kroner,’ tænkte jeg, men så stod der også ’Tillykke, du har vundet en million’. Men der tænkte jeg, at det måske bare var en reklame,” fortæller han.
Men app’en insisterede, og det endte med, at han og konen gik ned for at tjekke kuponen.
”Og nede på tanken, der sagde han, at beløbet var over 5.000 kroner – og så vidste jeg, at den var sikker!” fortæller han – og tilføjer, at nogen af pengene selvfølgelig også skal bruges, som var han 20 år yngre…
”Vi vil jo også gerne mærke, at vi har vundet, så vi har lige sat 50.000 ind på hver af vores lønkonti, så er der da en lille periode, hvor det føles som om, vi er rige.”
Lotto startede d. 7. oktober 1989 og trækkes fast hver lørdag aften. Siden 2015 har Lotto haft en Millionærgaranti, der betyder, at der hver uge desuden bliver trukket lod om 2x1 mio. kr. blandt alle spillede rækker. Den højeste Lotto gevinst nogensinde blev vundet i 2008, hvor en heldig spiller fra København vandt 38.564.007 kr.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022